316 π.Χ.



Γεγονότα 
 Ο Ευμένης, αφού κατορθώνει να αντιμετωπίσει με επιτυχία πολλές επιθέσεις του Αντίγονου στην περιοχή της Βαβυλώνας, παραδίδεται τελικά σε αυτόν από τους Αργυράσπιδες μετά τη Μάχη της Γαβιηνής. Αφού τον εγκαταλείπουν οι Πέρσες σύμμαχοί του με αρχηγό τον Πευκέστα, εκτελείται.
 Ο Πτολεμαίος, ο Σέλευκος, ο Κάσσανδρος και ο Λυσίμαχος συνασπίζονται εναντίον του Αντίγονου.
 Ο βασιλιάς των Μολοσσών, Αιακίδης, σπεύδει να βοηθήσει την ξαδέρφη του, Ολυμπιάδα, η οποία μάχεται τον Κάσσανδρο. Τον αναχαιτίζει ο στρατηγός Αταρχίας. Ο Αιακίδης αντιμετωπίζει τη στάση μιας μερίδας στρατιωτών οι οποίοι τελικά οργανώνουν κίνημα και τον ανατρέπουν. Ο γιος του, Πύρρος φυγαδεύεται στην Ιλλυρία.
 Ο Κάσσανδρος διατάζει την εκτέλεση της Ολυμπιάδας.

Γεννήσεις 
 Αρσινόη Β', βασίλισσα της Θράκης στο πλάι του Λυσίμαχου και κατόπιν βασίλισσα της πτολεμαϊκής Αιγύπτου, ως σύζυγος του Πτολεμαίου Β' του Φιλάδελφου.
Αρκεσίλαος, (316 π.Χ. 241 π.Χ.), φιλόσοφος, Σχολάρχης της Ακαδημίας του Πλάτωνα.

Θάνατοι 
Ευμένης ο Καρδιανός, Έλληνας στρατηγός και λόγιος
Ολυμπιάδα, βασίλισσα της Μακεδονίας

Έτη